《次韵邓志宏三月辛卯大雨雹》
宋代·苏籀

剥圭碎璧昆山颓，天容黯惨凝不开。隋和抵鹊虎兕吼，阳愆阴伏推从来。

雀鼠怀安怖入壁，声侔海翻星陨石。疾雷破山万壑沸，急雨悬河平地尺。

嘉生春浅才纤毫，季子禦雹勤嗟嘷。冲冲凿冰穷谷里，申丰此说殊未高。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。